Source: http://www.legex.ro/Regulament-4-2009-115470.aspx
Timestamp: 2020-05-25 15:04:35+00:00
Document Index: 43301933

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11']

Regulament 4/2009 | Legislatie gratuita
Regulament 4 2009 modificat de Regulament 20 2017
Regulament 4 2009 modificat si completat de Regulament 11 2015
Regulament 4 2009 modificat de Regulament 5 2013
Regulament 4 2009 completat de Regulament 5 2013
Regulament 4 2009 modificat de Ordin 48 2012
Regulament 4 2009 aprobat de Ordin 26 2009
Regulament Nr.4 din 12.05.2009
privind Registrul public al Comisiei Naţionale a Valorilor Mobiliare
ACT PUBLICAT ÎN MONITORUL OFICIAL NR. 343 din 22 mai 2009
Articolul 1 Prezentul regulament stabileşte modul de constituire şi funcţionare a Registrului public al Comisiei Naţionale a Valorilor Mobiliare, denumit în continuare Registrul C.N.V.M., conform prevederilor Legii nr. 297/2004 privind piaţa de capital, cu modificările şi completările ulterioare, Legii nr. 31/2006 privind securitizarea creanţelor, precum şi ale Legii nr. 32/2006 privind obligaţiunile ipotecare, denumite fiecare, în continuare, Legea nr. 297/2004, Legea nr. 31/2006, respectiv, Legea nr. 32/2006. Articolul 2
(1) În Registrul C.N.V.M. sunt înscrise entităţi prevăzute în Legea nr. 297/2004, Legea nr. 31/2006 şi în Legea nr. 32/2006, menţionate la art. 5.
(2) Înscrierea entităţilor în Registrul C.N.V.M. se face cronologic, după achitarea tarifului aferent.
(3) Atestarea înscrierii în Registrul C.N.V.M. se menţionează în cuprinsul actului individual de autorizare/avizare/validare.
(4) În cazul entităţilor care nu se autorizează/avizează de către Comisia Naţională a Valorilor Mobiliare (C.N.V.M.), precum şi în cazul entităţilor autorizate/avizate de către C.N.V.M. anterior datei de 9 septembrie 2005, înscrierea în Registrul C.N.V.M. se face în baza atestatului eliberat de C.N.V.M., care certifică respectarea cerinţelor de înscriere în Registrul C.N.V.M., respectiv a condiţiilor de autorizare/avizare prevăzute de reglementările în vigoare.
(5) Emiterea atestatului prevăzut la alin. (4) se face, după caz, în baza:a)actelor individuale emise de C.N.V.M.; b)notificărilor transmise de autorităţile competente; c)solicitării entităţii în cauză. Articolul 3
(1) Registrul C.N.V.M. are caracter public.
(2) Registrul C.N.V.M. se ţine în sistem computerizat.
(3) Registrul C.N.V.M. este pus la dispoziţia publicului pe pagina de internet a C.N.V.M. şi, la cerere, pe suport hârtie, după achitarea tarifului prevăzut în Regulamentul C.N.V.M. privind veniturile Comisiei Naţionale a Valorilor Mobiliare. Articolul 4
(1) Registrul C.N.V.M. este împărţit în secţiuni numerotate. Secţiunile se pot divide în subsecţiuni.
(2) În Registrul C.N.V.M. sunt înscrise entităţile active corespunzătoare fiecărei secţiuni.
(3) Registrul C.N.V.M. se actualizează ori de câte ori este necesar. Articolul 5
(1) Secţiunile Registrului C.N.V.M. sunt:1. Secţiunea 1 - Intermediari care prestează servicii de investiţii financiare în România: a)Subsecţiunea 1 - Societăţi de servicii de investiţii financiare (S.S.I.F.); b)Subsecţiunea 2 - Instituţii de credit din România (INCR); c)Subsecţiunea 3 - Firme de investiţii din alte state membre (FISM); d)Subsecţiunea 4 - Sucursale ale firmelor de investiţii din alte state membre (SFIM); e)Subsecţiunea 5 - Sucursale ale firmelor de investiţii din statele nemembre (SFIN); f)Subsecţiunea 6 - Instituţii de credit din alte state membre (INCM): g)Subsecţiunea 7 - Instituţii de credit din alte state membre care îşi desfăşoară activitatea în România în mod direct (ICSM); h)Subsecţiunea 8 - Sucursale ale instituţiilor de credit din alte state membre care îşi desfăşoară activitatea în România prin sucursale (SICM); i)Subsecţiunea 9 - Sucursale ale instituţiilor de credit din state nemembre (SICN).2. Secţiunea 2 - Agenţi: a)Subsecţiunea 1 - Agenţi pentru servicii de investiţii financiare (ASIF); b)Subsecţiunea 2 - Agenţi delegaţi (ADEL); c)Subsecţiunea 3 - Agenţi autorizaţi/validaţi care reprezintă interesele deţinătorilor de obligaţiuni ipotecare/instrumente financiare securitizate (AOIS); d)Subsecţiunea 4 - Agenţi de distribuţie ai S.A.I. (ADIS).3. Secţiunea 3 - Traderi (TRAD). 4. Secţiunea 4 - Consultanţi de investiţii: a)Subsecţiunea 1 - Consultanţi de investiţii persoane fizice (CIPF); b)Subsecţiunea 2 - Consultanţi de investiţii persoane juridice (CIPJ).5. Secţiunea 5 - Societăţi de administrare a investiţiilor: a)Subsecţiunea 1 - Societăţi de administrare a investiţiilor din România (SAIR); b)Subsecţiunea 2 - Societăţi de administrare a investiţiilor din alte state membre (SAIM); c)Subsecţiunea 3 - Sucursale ale societăţilor de administrare a investiţiilor din alte state membre (SSAM); d)Subsecţiunea 4 - Sucursale ale societăţilor de administrare a investiţiilor din state nemembre (SSAN).6. Secţiunea 6 - Fonduri deschise de investiţii: a)Subsecţiunea 1 - Fonduri deschise de investiţii din România (FDIR); b)Subsecţiunea 2 - Fonduri deschise de investiţii din alte state membre (FDIM); c)Subsecţiunea 3 - Fonduri deschise de investiţii din state nemembre (FDIN).7. Secţiunea 7 - Societăţi de investiţii: a)Subsecţiunea 1 - Societăţi de investiţii din România (SINR); b)Subsecţiunea 2 - Societăţi de investiţii din alte state membre (SISM); c)Subsecţiunea 3 - Societăţi de investiţii din state nemembre (SISN).8. Secţiunea 8 - Fonduri închise de investiţii: a)Subsecţiunea 1 - Fonduri închise de investiţii din România (FIIR); b)Subsecţiunea 2 - Fonduri închise de investiţii din alte state membre (FIIM); c)Subsecţiunea 3 - Fonduri închise de investiţii din state nemembre (FIIN).9. Secţiunea 9 - Societăţi de investiţii de tip închis: a)Subsecţiunea 1 - Societăţi de investiţii de tip închis din România (SIIR); b)Subsecţiunea 2 - Societăţi de investiţii de tip închis din alte state membre (SIIM); c)Subsecţiunea 3 - Societăţi de investiţii de tip închis din state nemembre (SIIN).10. Secţiunea 10 - Depozitari: a)Subsecţiunea 1 - Depozitari din România (DEPR); b)Subsecţiunea 2 - Sucursale ale instituţiilor de credit din alte state membre avizate de CNVM ca depozitari (SICD).11. Secţiunea 11 - Operatori de piaţă (OPPR): a)Subsecţiunea 1 - Operatori de piaţă din România (OPRO); b)Subsecţiunea 2 - Operatori de piaţă din alte state membre/entităţi asimilate acestora (OPSM); c)Subsecţiunea 3 - Operatori de piaţă din state nemembre/entităţi asimilate acestora (OPSN).12. Secţiunea 12 - Operatori de sistem (OSAT): a)Subsecţiunea 1 - Operatori de sistem din România (OSRO); b)Subsecţiunea 2 - Operatori de sistem din alte state membre/entităţi asimilate acestora (OSSM); c)Subsecţiunea 3 - Operatori de sistem din state nemembre/entităţi asimilate acestora (OSSN).13. Secţiunea 13 - Reprezentanţi ai compartimentului de control intern (RCCI). 14. Secţiunea 14 - Administratori speciali: a)Subsecţiunea 1 - Administratori speciali persoane fizice (ASPF); b)Subsecţiunea 2 - Administratori speciali persoane juridice (ASPJ).15. Secţiunea 15 - Lichidatori: a)Subsecţiunea 1 - Lichidatori persoane fizice (LIPF); b)Subsecţiunea 2 - Lichidatori persoane juridice (LIPJ).16. Secţiunea 16 - Evaluatori/Experţi independenţi: a)Subsecţiunea 1 - Evaluatori/Experţi independenţi persoane fizice (EVPF); b)Subsecţiunea 2 - Evaluatori/Experţi independenţi persoane juridice (EVPJ).17. Secţiunea 17 - Investitori calificaţi: a)Subsecţiunea 1 - Investitori calificaţi persoane fizice (ICPF); b)Subsecţiunea 2 - Investitori calificaţi persoane juridice (ICPJ).18. Secţiunea 18 - Entităţi care efectuează operaţiuni post- tranzacţionare: a)Subsecţiunea 1 - Case de compensare/Contrapărţi centrale (CCCC); b)Subsecţiunea 2 - Depozitari centrali (DPCN).19. Secţiunea 19 - Operatori independenţi: a)Subsecţiunea 1 - Operatori independenţi (SSIF) din România (OINR); b)Subsecţiunea 2 - Operatori independenţi (INCR) din alte state membre (OISM).20. Secţiunea 20 - Agenţii de rating (AGRT). 21. Secţiunea 21 - Vehicule investiţionale: a)Subsecţiunea 1 - societăţi de securitizare (VISS) b)Subsecţiunea 2 - fonduri de securitizare (VIFS)22. Secţiunea 22 - Societăţi de administrare de vehicule investiţionale (SAVI). 23. Secţiunea 23 - Auditorii sistemelor informatice agreaţi pentru a efectua auditul sistemelor informatice ale entităţilor supuse autorizării, reglementării şi supravegherii C.N.V.M.: a)Subsecţiunea 1 - Auditori sisteme informatice persoane juridice (SIPJ); b)Subsecţiunea 2 - Auditori sisteme informatice persoane fizice (SIPF).
(2) C.N.V.M. poate decide adăugarea unor noi secţiuni şi/sau subsecţiuni. Articolul 6
(1) În cazul în care uneia dintre entităţile înscrise în Registrul C.N.V.M. i se retrage autorizaţia/avizul/atestatul/ validarea, aceasta va fi radiată din Registrul C.N.V.M. în baza unei decizii de retragere a înscrierii, numărul de înscriere al acesteia nemaifiind atribuit niciunei alte entităţi.
(2) Date sumare despre entităţile radiate din Registrul C.N.V.M. se pot vizualiza consultând rubrica „Entităţi radiate din Registrul C.N.V.M.“
(3) În cazul în care o entitate este radiată din Registrul C.N.V.M. şi ulterior este reînscrisă, aceasta primeşte un număr de înregistrare diferit de cel iniţial. Articolul 7
(1) Registrul C.N.V.M. publicat pe pagina de internet a C.N.V.M. cuprinde următoarele rubrici:1. Pentru persoanele juridice, după caz: a)numărul şi data înscrierii în Registrul C.N.V.M.; b)denumirea entităţii; c)forma juridică a entităţii; d)subsecţiunea la care este înscrisă entitatea; e)coduri (codul unic de înregistrare şi numărul de înmatriculare în registrul comerţului sau echivalentul acestora pentru persoanele străine); f)adresa sediului social; g)numele, prenumele şi funcţia reprezentantului legal; h)consiliul de administraţie/administratorul unic; i)conducători; j)telefon/fax, e-mail, adresa paginii de internet; k)numărul şi data actului individual emis de C.N.V.M.; l)seria, numărul şi data autorizaţiei de funcţionare emise de Banca Naţională a României şi/sau numărul şi data autorizaţiei referitoare la obiectul de activitate; m)numărul şi data actului de autorizare emis de autoritatea competentă dintr-un alt stat membru şi denumirea autorităţii competente; n)numărul şi data actului de autorizare emis de autoritatea competentă dintr-un stat nemembru şi denumirea autorităţii competente; o)obiectul de activitate/activităţile autorizate; p)observaţii; q)capitalul social; r)numărul de acţiuni emise; s)acţionarii sau acţionarii semnificativi, după caz; t)sediile secundare; u)societatea de administrare a investiţiilor; v)depozitarul; w)prospectul de emisiune; x)prospectul de consultanţă; y)O.P.C.V.M. administrate; z)A.O.P.C. administrate;aa) ASIF; bb) ADEL; cc) AOIS; dd) ADIS; ee) reprezentanţi compartiment control intern; ff) consultanţi autorizaţi; gg) numărul şi data certificatului CISA; hh) data radierii. 2. Pentru persoanele fizice, după caz: a)numărul şi data înscrierii în Registrul C.N.V.M.; b)numele şi prenumele persoanei; c)numărul şi data actului individual; d)subsecţiunea la care este înscrisă; e)adresa sediului unde îşi desfăşoară activitatea; f)adresa de domiciliu/corespondenţă, după caz; g)telefon/fax, e-mail, adresa paginii de internet; h)angajatorul; i)prospectul de consultanţă; j)observaţii; k)data radierii; l)numărul şi data certificatului CISA.3. Pentru fondurile deschise/închise de investiţii, după caz: a)numărul şi data înscrierii în Registrul C.N.V.M.; b)denumirea; c)societatea de administrare; d)reprezentantul legal al societăţii de administrare; e)telefon/fax, e-mail, adresa paginii de internet; f)numărul şi data actului individual; g)numărul şi data actului de autorizare emis de autoritatea competentă dintr-un alt stat membru şi denumirea autorităţii competente; h)numărul şi data actului de autorizare emis de autoritatea competentă dintr-un stat nemembru şi denumirea autorităţii competente; i)regulile fondului; j)prospectul de emisiune; k)depozitarul; l)distribuitorii; m)observaţii; n)data radierii.4. Pentru societăţile de securitizare/societăţile de administrare de vehicule investiţionale, după caz: a)numărul şi data înscrierii în Registrul C.N.V.M; b)denumirea entităţii; c)forma juridică a entităţii; d)subsecţiunea la care este înscrisă entitatea; e)coduri (codul unic de înregistrare şi numărul de înmatriculare în registrul comerţului sau echivalentul acestora pentru persoanele străine); f)adresa sediului social; g)numele, prenumele şi funcţia reprezentantului legal; h)consiliul de administraţie/administratorul; i)conducătorii; j)telefon/fax, e-mail, adresa paginii de internet; k)numărul şi data actului individual emis de C.N.V.M.; l)obiectul de activitate/activităţile autorizate; m)capitalul social; n)numărul de acţiuni emise; o)prospectul de emisiune; p)AOIS; q)data radierii; r)observaţii.5. Pentru fondurile de securitizare, după caz: a)numărul şi data înscrierii în Registrul C.N.V.M.; b)denumirea; c)societatea de administrare; d)reprezentantul legal al societăţii de administrare; e)societatea de management de portofoliu; f)telefon/fax, e-mail, adresa paginii de internet; g)numărul şi data actului individual; h)prospectul de emisiune; i)AOIS; j)data radierii; k)observaţii.
(2) Rubrica „Observaţii“ este activă în cazul în care despre entitatea în cauză există informaţii cu privire la sancţiuni aplicate acesteia de C.N.V.M., reorganizare, lichidare, faliment al entităţii, fuziune, schimbare de denumire, precum şi alte situaţii similare. Articolul 8
(1) Numărul de înscriere*) al entităţilor în Registrul C.N.V.M. are următoarea structură alfanumerică:a)tipul persoanei:PJR - persoană juridică română; PJM - persoană juridică din alt stat membru; PJN - persoană juridică din stat nemembru; PFR - persoană fizică română; PFM - persoană fizică străină din alt stat membru; PFN - persoană fizică străină din stat nemembru; CSC - contract de societate civilă; b)numărul secţiunii; c)numele secţiunii sau, în cazul în care secţiunea este împărţită în subsecţiuni, numele subsecţiunii. În situaţia în care o secţiune nu este împărţită iniţial în subsecţiuni, iar pe parcurs aceasta se împarte în subsecţiuni, entităţilor care se înscriu în subsecţiuni li se va trece numele subsecţiunii, iar pentru cele deja înscrise se păstrează numele secţiunii; d)pentru persoanele din România şi sucursalele persoanelor juridice din străinătate, caracterul „/„ urmat de codul statistic al judeţului în care:– persoana juridică îşi are sediul social; sau – sucursala este înregistrată; sau – persoana fizică îşi are domiciliul; sau – s-a înregistrat contractul de societate civilă al fondului de investiţii; e)pentru persoanele din străinătate, cu excepţia sucursalelor, codul statului în care:– persoana juridică îşi are sediul social; sau – persoana fizică îşi are domiciliul; sau – s-a înregistrat contractul de societate civilă al fondului de investiţii; f)numărul de ordine în Registrul C.N.V.M.
(2) În cadrul fiecărei secţiuni numărul de ordine precizat la alin. (1) lit. f) se alocă începând de la 1.În cazul în care secţiunea este împărţită în subsecţiuni, numărul de ordine se alocă în cadrul fiecărei subsecţiuni începând de la 1.
(3) Numărul de ordine din Registrul C.N.V.M., precizat la alin. (1) lit. f), este format din 4 caractere numerice. Articolul 9
(1) Entităţile autorizate/avizate de C.N.V.M. înainte de intrarea în vigoare a Legii nr. 297/2004 se înscriu în Registrul C.N.V.M. la data îndeplinirii cerinţelor prevăzute de Legea nr. 297/2004 şi a reglementărilor adoptate în aplicarea acesteia, dar nu mai târziu de termenul-limită prevăzut în acestea.
(2) Prin excepţie de la prevederile alin. (1), în cazul societăţilor de administrare a investiţiilor, a fondurilor deschise de investiţii şi a depozitarilor, autorizate/avizate înainte de data de 24 iunie 2005, numărul de ordine este numărul alocat entităţii la momentul autorizării/avizării iniţiale, iar data înscrierii în Registrul C.N.V.M. este data autorizării/avizării.
(3) Înscrierea entităţilor în Registrul C.N.V.M. se realizează prin grija Direcţiei tehnologia informaţiei şi a:a)Direcţiei autorizare, în cazul entităţilor prevăzute la secţiunile 1-13, 16, şi 18-22; b)Direcţiei emitenţi în cazul entităţilor prevăzute la secţiunea 17; c)Direcţiei juridice în cazul entităţilor prevăzute la secţiunile 14 şi 15. Articolul 10 Numărul şi data înscrierii în Registrul C.N.V.M. se precizează de entitatea înscrisă în Registrul C.N.V.M. în toate actele oficiale şi în corespondenţă, alături de datele de identificare. Articolul 11
(1) Prezentul regulament intră în vigoare la data publicării acestuia şi a ordinului de aprobare în Monitorul Oficial al României, Partea I, şi va fi publicat în Buletinul C.N.V.M. şi pe site-ul C.N.V.M. (www.cnvmr.ro).
(2) La data intrării în vigoare a prezentului regulament se abrogă Regulamentul nr. 5/2006 privind Registrul public al Comisiei Naţionale a Valorilor Mobiliare, aprobat prin Ordinul Comisiei Naţionale a Valorilor Mobiliare nr. 14/2006, publicat în Monitorul Oficial al României, Partea I, nr. 157 din 20 februarie 2006, precum şi orice dispoziţie contrară._____*) Exemplu:Tip - Nr. secţiune - Nume secţiune/subsecţiune - Cod statistic ţară/judeţ - Nr. de ordine din Registrul C.N.V.M./În situaţia unei persoane fizice române autorizate ca agent pentru servicii de investiţii financiare, numărul de înscriere în registru va fi:PFR1)022) ASIF3)/434)00275), unde: 1)PFR - persoană fizică română; 2) 02 - numărul secţiunii; 3) ASIF - numele subsecţiunii; 4)/43 - codul statistic al judeţului; 5) 0027 - numărul de ordine.
COMENTARII la Regulament 4/2009
Momentan nu exista niciun comentariu la Regulament 4 din 2009
Alte acte pe aceeaşi temă cu Regulament 4/2009